Bursa de la București începe ziua pe verde, pe fondul suspendării temporare a tarifelor de către SUA
BET, principalul indice al Bursei de Valori București și al pieței de capital din România, se aprecia cu 4% la startul ședinței de tranzacționare de joi, prima după ce președintele american Donald Trump a anunțat o pauză de trei luni pentru taxele vamale „reciproce”. La momentul publicării acestui material, BET înregistrează o creștere de 3,4%.